कज्जाफी को राजनीतिक शरण नहीं दी जाएगी : रूस  
रूस ने स्पष्ट कहा कि उसके यहां लीबियाई नेता मुअम्मर कज्जाफी को राजनीतिक शरण नहीं दी जाएगी।
रूस ने सोमवार को स्पष्ट कहा कि उसके यहां लीबियाई नेता मुअम्मर कज्जाफी को राजनीतिक शरण नहीं दी जाएगी।  रूसी विदेश मंत्री सर्गेई लावरोव ने संवाददाताओं द्वारा इस संबंध में पूछे जाने पर कहा कि इस सवाल का जवाब कई बार दिया जा चुका है और इसका उत्तर नही में है।  अजरबैजान के विदेश मंत्री के साथ एक संयुक्त संवाददाता सम्मेलन में लावरोव ने कहा कि मास्को ट्रांजिशनल नेशनल कॉंसिल आफ लीबिया को वार्ता में शामिल संगठन के रूप में मान्यता देता है लेकिन उसे लीबियाई लोगों का प्रतिनिधित्व करने वाले एकमात्र वैध संगठन के रूप में मान्यता नहीं है।  उन्होंने कॉंसिल को लीबियाई लोगों के एकमात्र प्रतिनिधि संगठन के रूप में मान्यता दिए जाने की आलोचना की और कहा कि यह गृह युद्ध में एक पक्ष का समर्थन करने के समान है।